- Jeg ved ikke med jer, men jeg har ikke nogen problemer med at blive solgt til Danmark.

Puerto Rico og USA Den caribiske ø Puerto Rico i Antillerne er en selvstyrende del af USA. Øen har tidligere været under spansk styre, men blev erobret af USA under den spansk-amerikanske krig i 1898. I 1917 fik øens indbyggere amerikansk statsborgerskab og begrænset selvstyre, og i 1952 fik øen sin egen forfatning. Den tætbeboede ø havde i 2012 3,9 millioner indbyggere.

Sådan lyder det i et tweet fra puertoricanske Gabriel René på Twitter, efter New York Times kunne rapportere, at præsident Donald Trump angiveligt har joket med at bytte øen Puerto Rico, som er amerikansk territorium, med Grønland.

Joken skulle ifølge det amerikanske medie være faldet på et lukket møde sidste år, hvor præsidenten drøftede muligheden for at købe Grønland med medlemmer af sin stab.

Meldingen om vittigheden har skabt begejstring blandt visse af Puerto Ricos indbyggere, som er gået på Twitter for at fortsætte joken under hashtaggene #CaribbeanViking - (caribiske vikinger, red.) og #DinamarcaPR. Det skriver det amerikanske medie NBC News.

"Vores" dronning, Margrethe den 2.

En Twitter-bruger kalder Danmark for "det land i verden med de bedste uddannelser", mens en anden skriver, at "helt ærligt, så ville det at blive en del af Danmark være noget af det bedste, der kunne ske for os".